A Bizottság 97/39/EK irányelve

(1997. június 24.)

a gépjárművek hátrameneti és sebességmérő berendezéséről szóló, 1975. június 26-i 75/443/EGK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/79/EK európai parlamenti és tanácsi irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 13. cikke (2) bekezdésére,

tekintettel a gépjárművek hátrameneti és sebességmérő berendezéseire vonatkozó tagállami jogszabályok közelítéséről szóló, 1975. június 26-i 75/443/EGK tanácsi irányelvre [3] és különösen annak 6. cikkére,

mivel a 75/443/EGK irányelv a 70/156/EGK irányelvben megállapított EK-típusjóváhagyási eljárásra vonatkozó külön irányelvek egyike; s mivel ebből következően a 70/156/EGK irányelvben foglalt, a járműrendszerekre, alkatrészekre és önálló műszaki egységekre vonatkozó rendelkezések alkalmazandók a 75/443/EGK irányelvre;

mivel különösen a 70/156/EGK irányelv 3. cikkének (4) bekezdése és 4. cikkének (3) bekezdése megköveteli, hogy minden egyes külön irányelvhez egy, a 70/156/EGK irányelv I. mellékletét tartalmazó adatközlő lap, valamint a hozzá tartozó, VI. mellékleten alapuló típusbizonyítvány legyen csatolva a típusbizonyítvány elektronikus feldolgozhatósága érdekében;

mivel szükséges, hogy ennek az irányelvnek a műszaki adatai megfeleljenek az ENSZ-EGB 39. rendeletének megfelelő adatainak;

mivel az ezen irányelvben meghatározott intézkedések összhangban vannak a 70/156/EGK irányelvvel létrehozott műszaki fejlődéshez történő hozzáigazítással foglalkozó bizottság véleményével,

ELFOGADTA EZT AZ IRÁNYELVET:

1. cikk

A 75/443/EGK irányelv a következőképpen módosul:

1. Az 1. cikk vége a következőképpen módosul: „a sínen futó járművek, mezőgazdasági és erdészeti traktorok, valamint egyéb motoros munkagépek kivételével.”.

2. A mellékletek ezen irányelv melléklete szerint módosulnak.

2. cikk

(1) 1997. október 1-jei hatállyal a tagállamok:

- nem tagadhatják meg egy jármű típusára vonatkozóan az EK-típusjóváhagyás vagy nemzeti típusjóváhagyás megadását, vagy

- nem tilthatják meg a járművek nyilvántartásba vételét, értékesítését vagy üzembe helyezését,

a jármű hátrameneti és sebességmérő berendezéseivel kapcsolatos indokok alapján, ha a jármű eleget tesz az ezen irányelvvel módosított 75/443/EGK irányelv követelményeinek.

(2) 1998. október 1-jei hatállyal a tagállamok:

- nem adhatnak ki EK-típusjóváhagyást, és

- megtagadhatják a nemzeti típusjóváhagyás megadását

a jármű hátrameneti és sebességmérő berendezéseivel kapcsolatos indokok alapján, ha a jármű nem teljesíti az ezzel az irányelvvel módosított 75/443/EGK irányelv követelményeit.

3. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1997. október 1-je előtt megfeleljenek. Erről haladéktalanul tájékoztatják a Bizottságot.

(2) Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(3) A tagállamok közlik a Bizottsággal nemzeti joguknak azokat a főbb előírásait, amelyeket az irányelv által szabályozott területen fogadtak el.

4. cikk

Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.

5. cikk

Ennek az irányelvnek a tagállamok a címzettjei.

Kelt Brüsszelben, 1997. június 24-én.

a Bizottság részéről

Martin Bangemann

a Bizottság tagja

[1] HL L 18., 1997.1.21., 7. o.

[2] HL L 42., 1970.2.23., 1. o.

[3] HL L 196., 1975.7.26., 1. o.

--------------------------------------------------

MELLÉKLET

- A cikkek után az alábbiakat tartalmazó mellékletjegyzék kerül beillesztésre:

MELLÉKLETEK JEGYZÉKE

I. MELLÉKLET: | Hátramenet |

II. MELLÉKLET: | Sebességmérő berendezés 1. függelékAdatközlő lap2. függelékTípusbizonyítvány |

- Módosítások a II. melléklethez:

- A 3. pont helyébe a következő 3. pont lép:

"3. JÁRMŰTÍPUS EK-TÍPUSJÓVÁHAGYÁSI KÉRELME

3.1. A járműtípus hátrameneti és sebességmérő berendezéseire vonatkozó EK-típusjóváhagyási kérelmet a 70/156/EGK irányelv 3. cikkének (4) bekezdése értelmében a gyártó nyújtja be.

3.2 Az adatközlő lap mintája az 1. függelékben található.

3.3 A típus-jóváhagyási vizsgálatokat végző műszaki szolgálathoz az alábbiakat kell benyújtani:

3.3.1. a jóváhagyandó járműtípus egy példánya"

- A 4.2.1. és a 4.2.2. szakasz a következőképpen módosul:

"4.2.1. A skálabeosztás 1, 2, 5 vagy 10 km/óra. A sebességértékeket a műszer kijelzőjén az alábbiak szerint kell feltüntetni:

4.2.1.1. ha a műszer kijelzőjén a legmagasabb érték nem haladja meg a 200 km/órát, akkor a sebességértékek feltüntetésének intervalluma nem lehet nagyobb, mint 20 km/h;

4.2.1.2. ha a műszer kijelzőjén a legmagasabb érték meghaladja a 200 km/órát, akkor a sebességértékek feltüntetésének intervalluma nem lehet nagyobb, mint 30 km/h;

4.2.2. Abban az esetben, ha a sebességmérő berendezést olyan tagállamban történő értékesítés céljából gyártják, ahol angolszász mértékegységeket használnak, és ahol az 5. cikkel összhangban átmeneti intézkedések vannak hatályban, a sebességmérő értékeit mérföld/h egységben is bejelölik; a skálabeosztás 1, 2, 5 vagy 10 mérföld/h legyen. A sebesség értékek feltüntetésének intervalluma ne legyen nagyobb, mint 20 mérföld/h.

4.2.3. Nem szükséges, hogy a feltüntetett sebességérték intervallumok egyformák legyenek."

- A következő új 5-7. pont kerül beillesztésre::

"5. A JÁRMŰTÍPUS EK-TÍPUSJÓVÁHAGYÁSÁNAK MEGADÁSA

5.1. Ha a vonatkozó követelmények teljesülnek, az EK-típusjóváhagyást a 70/156/EGK irányelv 4. cikkének (3) bekezdése, és adott esetben, a 4. cikkének (4) bekezdése értelmében meg kell adni.

5.2. Az EK-típusjóváhagyási bizonyítvány mintája a 2. függelékben található.

5.3. A 70/156/EGK irányelv VII. mellékletével összhangban minden egyes jóváhagyott járműtípus jóváhagyási számot kap. Ugyanazon tagállam nem adhatja ugyanazt a számot egy másik járműtípusnak.

6. TÍPUSMÓDOSÍTÁSOK ÉS A JÓVÁHAGYÁSOK MÓDOSÍTÁSA

6.1. Ennek az irányelvnek az értelmében jóváhagyott típus módosítása esetében a 70/156/EGK irányelv 5. cikkének előírásai alkalmazandók.

7. GYÁRTÁSMEGFELELŐSÉG

7.1 A gyártásmegfelelőség biztosítása érdekében szükséges intézkedések meghozatala fő szabályként a 70/156/EGK irányelv 10. cikkének előírásaival összhangban történik."

- A következő új 1. és 2. függelék kerül beillesztésre:

1. függelék

+++++ TIFF +++++

+++++ TIFF +++++

2. függelék

+++++ TIFF +++++

+++++ TIFF +++++

--------------------------------------------------